CELEX: 62017CN0562
Language: et
Date: 2017-09-25 00:00:00
Title: Kohtuasi C-562/17: Eelotsusetaotlus, mille on esitanud Audencia Nacional (Hispaania) 25. septembril 2017 – Nestrade S.A. versus Agencia Estatal de la Administración Tributaria (AEAT) ja Tribunal Económico-Administrativo Central (TEAC)

18.12.2017   
            
            
               ET
            
            
               Euroopa Liidu Teataja
            
            
               C 437/19
            
         Eelotsusetaotlus, mille on esitanud Audencia Nacional (Hispaania) 25. septembril 2017 – Nestrade S.A. versus Agencia Estatal de la Administración Tributaria (AEAT) ja Tribunal Económico-Administrativo Central (TEAC)
   (Kohtuasi C-562/17)
   (2017/C 437/22)
   Kohtumenetluse keel: hispaania
   
      Eelotsusetaotluse esitanud kohus
   
   Audencia Nacional
   
      Põhikohtuasja pooled
   
   
      Kaebaja: Nestrade S. A.
   
      Vastustajad: Agencia Estatal de la Administración Tributaria (AEAT) ja Tribunal Económico-Administrativo Central (TEAC)
   
      Eelotsuse küsimused
   
   
               1.
            
            
               Kas Petroma (kohtuasi C-271/12) (1) kohtupraktikat võib nüansseerida nii, et on lubatud käibemaksu tagastamine, mida taotleb äriühing, kelle asukoht ei ole liidus, vaatamata sellele, et riigi maksuhaldur on juba teinud otsuse, millega keeldutakse maksu tagastamast seetõttu, et äriühing ei vastanud teabenõudele MKR numbri koha, võttes arvesse, et haldusasutusel oli sel ajal kõnealune teave olemas, sest kaebaja oli selle andnud vastates teistele nõuetele?
            
         
               2.
            
            
               Kui sellele küsimusele vastatakse jaatavalt:
               kas võib asuda seisukohale, et Senatexi (kohtuasi C-518/14) (2) kohtupraktika tagasiulatuvalt kohaldamine nõuab, et haldusakt, millega keeldutakse nimetatud käibemaksu tagastamast, tuleb tühistada, võttes arvesse, et selle aktiga ainult kinnitati varasemat jõustunud haldusotsust, millega keelduti maksu tagastamast ja mille AEAT tegi järgides muud kui seaduses niisugusel juhul ette nähtud menetlust ja mis lisaks piiras nõude esitaja õigusi, rikkudes tema kaitseõigusi?
            
         
      (1)  Kohtuotsus, 8.5.2013, C-271/12, Petroma Transports jt, EU:C: 2013:297.
   
      (2)  Kohtuotsus, 15.9.2016, C-518/14, Senatex, EU:C:2016:691.